บิ๊ก บราเธอร์ - วิกิพีเดีย

# บิ๊ก บราเธอร์

### จากวิกิพีเดีย สารานุกรมเสรี

ในภาพ คนซ้ายสุดเป็นสมาชิกจากไทย ที่ได้แลกเปลี่ยนไปอยู่ที่บ้าน บิ๊ก บราเธอร์ ในต่างประเทศ

บิ๊ก บราเธอร์ เป็นเกมเรียลลิตี้โชว์ที่นำผู้เข้าแข่งขันประมาณ 12 คน มาใช้ชีวิตด้วยกันในบ้านหลังหนึ่ง เป็นเวลา 100 กว่าวัน โดยมีกล้องมากกว่า 30 กว่าตัวคอยสอดส่องพฤติกรรมของคนในบ้าน และคนในบ้านถูกตัดขาดจากโลกภายนอก และไม่มี โทรศัพท์ โทรทัศน์ วิทยุ และสื่อต่าง ๆ ในบ้านบิ๊กบราเธอร์

บิ๊กบราเธอร์ เริ่มขึ้นที่ประเทศเนเธอร์แลนด์ ในเดือนกันยายน ปี พ.ศ. 2542 เมื่อมีกระแสตอบรับอย่างล้นหลามจากผู้ชมทั่วประเทศ ทำให้เกมดังกล่าว โด่งดังจนประเทศอื่น ๆ ซื้อลิขสิทธิ์ ไปเล่นในประเทศท้องถิ่น เช่น สหรัฐเอมริกา อังกฤษ อิตาลี ฝรั่งเศส สวีเดน เยอรมัน รวมไปถึง ไทย

## [แก้] ลักษณะรายการ

ภายในบ้าน จะมีเสียง "บิ๊กบราเธอร์" ควบคุมผู้เข้าแข่งขันตามกฎกติกาในบ้าน รวมไปภึง การมอบภารกิจต่าง ๆ ในบ้าน ซึ่งการมอบภารกิจนั้น เป็นการทำกิจกรรมร่วมกันสำหรับคนในบ้าน ซึ่งทำให้ผู้เข้าแข่งขัน แสดงธาตุแท้ของตนเองมากขึ้น ในแต่ละภารกิจที่ให้นั้น มีเงื่อนไขต่าง ๆ ที่จะต้องทำให้สำเร็จ ถ้าภารกิจสำเร็จ ก็จะได้รางวัล แต่ในทางกลับกัน ถ้าภารกิจล้มเหลว ก็จะถูกลงโทษ

แต่ละวัน ผู้เข้าแข่งขันจะได้เข้า "ห้องเปิดใจ" เพื่อเล่าถึงความรู้สึกต่าง ๆ จากผู้เข้าแข่งขันในแต่ละคนในเหตุการณ์ต่างๆ ที่อยากจะบอกให้กับบิ๊กบราเธอร์

ในแต่ละสัปดาห์ สมาชิกทุกคน จะต้องมา "เสนอชื่อ" ผู้เข้าแข่งขัน 2 คนที่ต้องการให้ออกจากบ้าน โดยการเสนอชื่อทางห้องเปิดใจ จากนั้น ผู้ที่มีคะแนนเสียงสูงสุด 2 อันดับ คือผู้ที่อาจจะต้องออกจากบ้านในสัปดาห์ถัดไป โดยให้ผู้ชมทั่วประเทศ เลือกให้ 1 ใน 2 คนที่ถูกเสนอชื่อนั้น ออกจากบ้าน โดยการโหวตทางโทรศัพท์ จากนั้น เมื่อมาถึงสัปดาห์ที่จะมีการออกจากบ้าน ผู้ที่มีคะแนนเสียงที่ทางผู้ชมโหวตให้อยู่ในบ้านต่อน้อยที่สุด ก็จะต้องออกจากบ้านไป (สำหรับในต่างประเทศ ผู้ที่มีคะแนนเสียงที่ทางผู้ชมโหวตให้ออกจากบ้านมากที่สุด จะต้องออกจากบ้านไป)

เมื่อผู้เข้าแข่งขันถูกโหวตออกในแต่ละสัปดาห์ จนเหลือ 3 คนสุดท้าย จะมีการโหวตจากผู้ชมทั่วประเทศอีกครั้งเพื่อหาผู้ชนะบ้านบิ๊กบราเธอร์ เมื่อมาถึงวันสุดท้ายของการแข่งขัน ผู้ที่ได้รับคะแนนเสียงจากผู้ชมทั่วประเทศมากที่สุด จะเป็นผู้ชนะ

สำหรับผู้ชนะ จะได้รับ เงินสดเป็นจำนวนกว่า 1,000,000 บาท บ้าน 1 หลัง และรถยนต์ 1 คัน มูลค่าทั้งหมด ถึง 3,000,000 บาทขึ้นไป

## [แก้] บิ๊ก บราเธอร์ ประเทศไทย

ดูรายละเอียดที่ บิ๊ก บราเธอร์ ประเทศไทย

ประเทศไทย ได้ซื้อลิขสิทธิ์เกม บิ๊ก บราเธอร์ มาเล่น ครั้งแรก ในเดือน เมษายน พ.ศ. 2548 โดย บริษัท กันตนา กรุ๊ป จำกัด (มหาชน) โดยมี ศรัณยู วงษ์กระจ่าง เป็น พิธีกรประจำรายการ ออกอากาศ ทาง ยูบีซี เคเบิลทีวี ตลอด 24 ชั่วโมง และ เสนอไฮไลท์ ทาง ไอทีวี

บิ๊ก บราเธอร์ ประเทศไทย จัดการแข่งขันมาแล้ว 2 ครั้ง มีผลการแข่งขันดังนี้ คือ

- ปีที่ 1 (พ.ศ. 2548)
  - นิพนธ์ เพิกทิม (ตุ้ย) - ชนะเลิศ
  - โสภณ ศรีสกุล (แห้ว) - รองชนะเลิศอันดับ 1
  - พิมจักร ชิวารักษ์ (พิม) - รองชนะเลิศอันดับ 2
- ปีที่ 2 (พ.ศ. 2549)
  - อริสา สนธิรอด (ติ๊ก) - ชนะเลิศ
  - ศวัสกร นันทะปัน (บอมเบ้) รองชนะเลิศอันดับ 1
  - อิศรา นาวี (โอ้) รองชนะเลิศอันดับ 2

## [แก้] แหล่งข้อมูลอื่น

- เว็บบิ๊กบราเธอร์ ประเทศไทย
- เว็บไซต์์ของแฟนคลับบิ๊กบราเธอร์ ประเทศไทย

ดึงข้อมูลจาก "http://th.wikipedia.org../../../%E0%B8%9A/%E0%B8%B4/%E0%B9%8A/%E0%B8%9A%E0%B8%B4%E0%B9%8A%E0%B8%81_%E0%B8%9A%E0%B8%A3%E0%B8%B2%E0%B9%80%E0%B8%98%E0%B8%AD%E0%B8%A3%E0%B9%8C.html".

หมวดหมู่: เกมโชว์ | ประเทศเนเธอร์แลนด์ | เรียลลิตี้โชว์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Български
- Česky
- Deutsch
- Español
- Français
- Italiano
- Nederlands
- Norsk (bokmål)
- Polski
- Português
- Српски / Srpski
- Suomi
- Svenska